Document ID: 32009R0322

KOMISJONI MÄÄRUS (EÜ) nr 322/2009,
20. aprill 2009,
teatavate söödalisandite alalise lubamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
(2)
Määruse (EÜ) nr 1831/2003 artiklis 25 on sätestatud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
(3)
Käesoleva määruse lisades loetletud söödalisandite loataotlused esitati enne määruse (EÜ) nr 1831/2003 kohaldamise kuupäeva.
(4)
Direktiivi 70/524/EMÜ artikli 4 lõike 4 kohaselt esitati esialgsed märkused taotluste kohta komisjonile enne määruse (EÜ) nr 1831/2003 kohaldamise kuupäeva. Seepärast käsitletakse neid taotlusi jätkuvalt direktiivi 70/524/EMÜ artikli 4 kohaselt.
(5)
Komisjoni määrusega (EÜ) nr 358/2005 (3) lubati esmakordselt ajutiselt kasutada Bacillus subtilis’est (LMG S-15136) saadud endo-1,4-beeta-ksülanaasi ensüümpreparaati munakanade puhul. Tähtajatu luba anti selle kasutamiseks broilerkanade puhul komisjoni määrusega (EÜ) nr 1259/2004, (4) (võõrutatud) põrsaste puhul komisjoni määrusega (EÜ) nr 1206/2005, (5) nuumsigade ja nuumkalkunite puhul komisjoni määrusega (EÜ) 516/2007 (6) ning partide puhul anti komisjoni määrusega (EÜ) nr 242/2007 (7) kümneaastane luba. Kõnealuse ensüümpreparaadi kasutamise tähtajatu loa andmise toetuseks munakanade puhul on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse I lisa kohaseks kasutamiseks.
(6)
Trichoderma longibrachiatum’ist (IMI SD 135) saadud endo-1,4-beeta-ksülanaasi ensüümpreparaadi kasutamiseks munakanade, nuumsigade ja võõrutatud põrsaste puhul anti ajutine luba komisjoni määrusega (EÜ) nr 1436/1998 (8). Selle kasutamiseks anti tähtajatu luba broilerkanade puhul komisjoni määrusega (EÜ) nr 2148/2004 (9) ning nuumkalkunite puhul komisjoni määrusega (EÜ) nr 828/2007 (10). Kõnealuse ensüümpreparaadi kasutamise tähtajatu loa andmise toetuseks munakanade ja võõrutatud põrsaste puhul on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kasutada kõnealust ensüümpreparaadi käesoleva määruse II lisa kohaselt.
(7)
Penicillium funiculosum’ist (IMI SD 101) saadud endo-1,3(4)-beeta-glükanaasi ja endo-1,4-beeta-ksülanaasi ensüümpreparaadi kasutamiseks (võõrutatud) põrsaste ja nuumpartide puhul anti ajutine luba määrusega (EÜ) nr 2148/2004. Tähtajatu luba on antud selle kasutamiseks broilerkanade puhul määrusega (EÜ) nr 1259/2004, munakanade ja nuumkalkunite puhul komisjoni määrusega (EÜ) nr 943/2005 (11) ja nuumsigade puhul määrusega (EÜ) nr 1206/2005. Kõnealuse ensüümpreparaadi kasutamise tähtajatu loa andmise toetuseks nuumpartide ja võõrutatud põrsaste puhul on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kasutada kõnealust ensüümpreparaadi käesoleva määruse III lisa kohaselt.
(8)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ensüümide rühma kuuluvat I lisas nimetatud preparaati lubatakse kasutada söödalisandina kõnealuses lisas ettenähtud tingimustel ilma ajaliste piiranguteta.
Artikkel 2
Ensüümide rühma kuuluvat II lisas nimetatud preparaati lubatakse kasutada söödalisandina kõnealuses lisas ettenähtud tingimustel ilma ajaliste piiranguteta.
Artikkel 3
Ensüümide rühma kuuluvat III lisas nimetatud preparaati lubatakse kasutada söödalisandina kõnealuses lisas ettenähtud tingimustel ilma ajaliste piiranguteta.
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 20. aprill 2009

Labels: 0
16
17
6